《送僧归护国寺》
宋代·李咨

辇寺住经年，归心起浩然。传衣因世出，挥麈自弥天。

海客分朝供，江灯照夜禅。赤城重到日，八桂老岩烟。

作者简介：（982—1036）宋临江军新喻人，字仲询，一作仲谋。真宗景德二年进士。历大理评事、右正言、知制诰。仁宗时进右谏议大夫，奏请变茶法。既行而商人失厚利，怨谤大起，出知洪州。未几，夺职。景祐初，历官户部侍郎、知枢密院事。专务革滥赏，抑侥幸，人以为称职。卒谥宪成。